بەرات
بەرات یان ناوەڕاستی شەعبان بریتییە لە شەوی ١٤ی شەعبان بۆ بەرەبەیانی ڕۆژی ١٥ی شەعبان و گرنگییەکی تایبەتی ھەیە لای بەشێک لە موسڵمان. لە کوردستانیش ئەم یادەدەکرێتەوە و منداڵان لەم شەوەدا دەگەڕێن بەنێو ماڵەکان بۆ کۆکردنەوەی شیرینی و نوقڵ. 
 

لە شەوی بەراتدا، قیبلەی موسڵمان گۆڕدرا لە قودسەوە بۆ شاری مەککە. شەوی بەرات، لای زانایانی ١٢ی ئیمامی شیعە شەوێکی پیرۆزە. هۆکاری پیرۆزییەکەش بۆ لەدایکبوونی ئیمام زەمان یان محەممەد مەهدی دەگێڕنەوە کەپێیان وایە لەم شەوەدا لەدایکبووە. لەلایەکی دیکەوە موسڵمانە سەلەفییەکان ئەم ڕۆژە بەڕۆژێکی گرنگ نابینن.

بەرات لە شیعری کوردیدا 
لەبارەی بەراتەوە شاعیری کورد مەدھۆش دەڵێت:-

ئەم شەو شەوی بەراتە
شەوی خۆشی و خەڵاتە

وا مناڵان ئەگەڕێن
دەس بە دەرگاوە ئەنێن

منیش ھاتوومە دەرگات
تا بەرم کەوێ بەرات

ئەم شەو شەوی بەراتە
شەوی خۆشی و خەڵاتە

بەراتی من جیایە
نەفلس و نە خورمایە

لە باتی فلس و عانە
سەیرێکی ئەو چاوانە

لە باتی دەنکە نوقوڵ
زەردەخەنەی لێوی گوڵ

تۆش دڵی من مەشکێنە
وەرە دەرێ بمدوێنە

بەو دەست و پەنجە جوانە
یەک نامەی بچکۆلانە

بینووسە لە پەناوە
گەر ڕێ نەبوو بیھاوە

بۆ ئەم دڵە بێکەسە
بەرات ھەر ئەوەم بەسە

وەک یاسین ھەڵی ئەگرم
ئەیخوێنمەوە تا ئەمرم

ئەوندەی تر جوان ئەبی
ڕوو سووری جیھان ئەبی

ئەم شەو شەوی بەراتە
شەوی خۆشی و خەڵاتە

سەرچاوەکان 

 شیعری بەراتی مەدھۆش (یەکەم - دووەم  سەرچاوە)
ئیسلام
چاند
چاندی ھیندی
سۆفیگەری
میتۆلۆژیای ئیسلامی
جەژنە ئیسلامییەکان
زاراوە ئیسلامییەکان
ھیندوویزم
ئایینە هیندییەکان